Neuvoston asetus (EY) N:o 847/97, annettu 12 päivänä toukokuuta 1997, tiettyjen kolmansien maiden tuontiin sovellettavasta yhteisestä menettelystä annetun asetuksen (EY) N:o 519/94 liitteiden II ja III muuttamisesta



Virallinen lehti nro L 122 , 14/05/1997 s. 0001 - 0006



NEUVOSTON ASETUS (EY) N:o 847/97, annettu 12 päivänä toukokuuta 1997, tiettyjen kolmansien maiden tuontiin sovellettavasta yhteisestä menettelystä annetun asetuksen (EY) N:o 519/94 liitteiden II ja III muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että asetuksella (EY) N:o 519/94 (1) on otettu käyttöön Kiinan kansantasavallan osalta asetuksen liitteessä II luetellut kiintiöt sekä liitteessä III luetellut valvontatoimenpiteet, näitä kiintiöitä vahvistaessaan neuvoston tavoitteena on ollut saavuttaa tasapaino yhteisön kyseisten tuotannonalojen asianmukaisen suojelun tason ja Kiinan kanssa käytävän kaupan tyydyttävän tason ylläpitämisen välillä erilaiset asiaan liittyvät edut huomioon ottaen, tärkeimpien taloudellisten indikaattoreiden, erityisesti Kiinasta tapahtuvan tuonnin määrän ja markkinaosuuden, tarkastelun perusteella voidaan päätellä, että HS/CN-koodiin 7013 luokiteltuja lasisia pöytäesineitä koskeva kiintiö olisi poistettava 1 päivästä tammikuuta 1998 ja että tämä poistaminen ei olisi edellä mainitun tavoitteen vastaista eikä se aiheuttaisi häiriöitä yhteisön markkinoilla, tuotteisiin, joiden osalta kiintiö poistetaan tällä asetuksella, olisi kuitenkin sovellettava yhteisön ennakkovalvontaa kyseessä olevien tuotteiden tuonnin määrän ja hintojen riittävän seurannan varmistamiseksi, HS/CN-koodeihin 9503 41, 9503 49 ja 9503 90 kuuluvia leluja koskevaan kiintiöön sisältyy lelujen osia ja tarvikkeita; yhteisön tuottajien kokemusten perusteella tämän sisällyttämisen vaikutukset ulottuvat pidemmälle, kuin mitä on tarpeellista yhteisön asianomaisen tuotannonalan tarkoituksenmukaiseksi suojelemiseksi; lelujen osat ja tarvikkeet olisi näin ollen jätettävä kiintiön ulkopuolelle, valvontatoimenpiteiden ylläpitämistä ei enää pidetä välttämättömänä eräitten sellaisten tuotteiden osalta, joiden tuonti vuonna 1995 on ollut vähäistä tai on laskenut verrattuna vuoteen 1994; kyseiset tuotteet olisi poistettava valvontatoimenpiteiden alaisten tuotteiden luettelosta, ja asetuksella (EY) N:o 519/94 käyttöön otettuja määrällisiä kiintiöitä ja valvontatoimenpiteitä olisi näin ollen muutettava, ON ANTANUT SEURAAVAN ASETUKSEN: 1 artikla Korvataan 31 päivään joulukuuta 1997 saakka asetuksen (EY) N:o 519/94 liitteet II ja III tämän asetuksen liitteissä I ja II olevilla vastaavilla liitteillä. 2 artikla Korvataan 1 päivästä tammikuuta 1998 alkaen asetuksen (EY) N:o 519/94 liitteet II ja III tämän asetuksen liitteissä III ja IV olevilla vastaavilla liitteillä. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä toukokuuta 1997. Neuvoston puolesta G. ZALM Puheenjohtaja (1) EYVL N:o L 67, 10.3.1994, s. 89, asetus sellaisena kuin se on viimeksi muutettuna asetuksella (EY) N:o 1897/96 (EYVL N:o L 250, 2.10.1996, s. 1). LIITE I "LIITE II Luettelo eräiden Kiinasta peräisin olevien tuotteiden kiintiöistä >TAULUKON PAIKKA> LIITE II "LIITE III Luettelo Kiinan kansantasavallasta peräisin olevista tuotteista, jotka on asetettu yhteisön valvontaan >TAULUKON PAIKKA> LIITE III "LIITE II Luettelo eräiden Kiinasta peräisin olevien tuotteiden kiintiöistä >TAULUKON PAIKKA> LIITE IV "LIITE III Luettelo Kiinan kansantasavallasta peräisin olevista tuotteista, jotka on asetettu yhteisön valvontaan >TAULUKON PAIKKA>